hotchpotch/miracl-hf-unified huggingface dataset:
ปลาตามิน (สกุล)
ปลาตามิน เป็นสกุลของปลาน้ำจืด ในสกุล "Amblyrhynchichthys" (/แอม-ไบล-รีนค์-อิค-ธีส/) ในวงศ์ปลาตะเพียน (Cyprinidae)
โดยมีลักษณะทางอนุกรมวิธานที่สำคัญ คือ ครีบหลังมีก้านครีบเดี่ยวที่ค่อนข้างใหญ่ แข็ง และขอบจักเป็นฟันเลื่อย ครีบท้องมีก้านครีบแขนง 9 ก้าน ปลายจมูกตัดตรงมีเยื่อเหมือนวุ้นรอบนัยน์ตา ระหว่างรูทวารจนถึงต้นครีบก้นมีเกล็ด 3 แถว 
เป็นปลาที่พบได้ในแม่น้ำสายใหญ่ ๆ ในภูมิภาคเอเชียอาคเนย์
จำแนกออกได้เป็น 2 ชนิด
สถานีท่าอากาศยานชางงี
สถานีท่าอากาศยานชางงี (CG2) () เปิดใช้งานเมื่อวันที่ 27 กุมภาพันธ์ ค.ศ. 2002 โดยรัฐมนตรีว่าการกระทรวงคมนาคม เป็นหนึ่งในสถานีปลายทางของรถไฟฟ้าสิงคโปร์ สายตะวันออก-ตะวันตก ตั้งอยู่ระหว่างอาคารผู้โดยสาร 2 และ 3 ของท่าอากาศยานสิงคโปร์ชางงี เป็นเพียงไม่กี่สถานีที่บริเวณตรวจบัตรโดยสารกับชานชาลาอยู่บนชั้นเดียวกัน
สถานีรถไฟฟ้าแห่งนี้ เป็นสถานีที่ตั้งอยู่ทางตะวันออกสุดของระบบ และมีชานชาลาเกาะกลางที่กว้างที่สุดอีกด้วย ได้รับการประเมินให้เป็นสถานีรถไฟใต้ดินที่สวยที่สุดในโลก โดยอยู่อันดับที่สิบ
ท่าอากาศยานสิงคโปร์ชางงี เปิดใช้งานครั้งแรกเมื่อ ค.ศ. 1981 โดยที่ยังไม่มีระบบรถไฟฟ้าเชื่อมท่าอากาศยาน การเดินทางเข้าตัวเมืองในขณะนั้นสามารถทำได้โดยการโดยสารรถโดยสารประจำทาง หรือรถแท็กซี่ ใช้เวลา 20 นาที ผ่านทางพิเศษชายฝั่งตะวันออก สถานีรถไฟฟ้าที่ใกล้ที่สุดคือ สถานีเบดก, สถานีแทมไปน์ และสถานีปาเซอร์ริส ซึ่งยังจำเป็นต้องต่อรถโดยสารประจำทางจากสถานีเหล่านี้มายังสนามบิน จนกระทั่งมีแผนก่อสร้างส่วนต่อขยายย่อยของสายตะวันออก-ตะวันตก แยกจากสายหลักที่ สถานีตานะห์เมอระห์ โดยมีแนวเส้นทางไปตามถนนสนามบิน
สถานีรถไฟฟ้าในส่วนต่อขยายนี้ มีสองสถานี ได้แก่ สถานีเอ็กซ์โป (สถานียกระดับอยู่ใกล้กับ สิงคโปร์เอ็กซ์โป เดิมชื่อสถานีโซมาปะห์) และสถานีท่าอากาศยานชางงี ภายหลังจากที่เปิดใช้งานส่วนต่อขยายแล้ว จำนวนผู้โดยสารที่มาใช้บริการมีจำนวนมากขึ้นเรื่อย ๆ เสียจนกระทั่งรถโดยสารประจำทางสาย 34 ต้องยกเลิกการเดินรถเมื่อเดือนกันยายน ค.ศ. 2002
รหัสสถานีเดิมคือ EW29 แต่เปลี่ยนมาเป็น CG2 เมื่อ 1 พฤศจิกายน ค.ศ. 2003 สำหรับรหัส EW29 นั้น ได้ถูกนำไปใช้กับสถานีจูกุน
อูเด ลัสปัลมัส
อูนีออนเดปอร์ตีบาลัสปัลมัส, เอเซ.อา.เด. () หรือเรียกสั้น ๆ ว่า ลัสปัลมัส เป็นสโมสรฟุตบอลอาชีพในสเปน ตั้งอยู่ที่ในหมู่เกาะคะแนรี เมืองลัสปัลมัส ประเทศสเปน 
สโมสรฟุตบอลลัสปัลมัสเป็สโมสรที่ไม่ประสบความสำเร็จเท่าไรโดยไม่เคยได้ไปแข่งขันถ้วยยุโรปทั้ง 2 ถ้วยเลยและเคยเป็นรองแชมป์ ฤดูกาล 1968-1969 และอันดับ 3 ฤดูกาล 1967-1968 ในลาลีกา สเปนโดยไม่เคยเป็นแชมป์เลย และเป็นรองแชมป์ ฤดูกาล 1978 เข้ารอบรองชนะเลิศในฤดูกาล 1974. 1984. 1997 และ 8 ทีมสุดท้าย ฤดูกาล 1958 1975 1976 2016 ในโกปาเดลเรย์ และเป็นแชมป์ฟุตบอลเซกุนดาดีบีซีออน ลีกรองของสเปน ฤดูกาล 1963-64 1984-85 1999-00 และดิวิชั่น 3 สเปน หรือเซกุนดาดีบีซีออน เบ ฤดูกาล 1992/93 สโมสรนี้ก่อตั้งขึ้นเมื่อวันที่ 22 สิงหาคม พ.ศ. 2492 มีสนามเหย้าคือ "สนามกีฬากรันกานาเรีย" มีความจุผู้ชม 32,150 ที่นั่ง
อูเด ลัสปัลมัส เกิดจากการควบรวมจาก 5 สโมสรนั้นก็คือ Club Deportivo Gran Canaria, Atlético Club de Fútbol, Real Club Victoria, Arenas Club และ Marino Fútbol Club ได้รวมกันก่อตั้งสโมสรอูเด ลัสปัลมัสขึ้นและได้ลงทะเบียนกับราชสหพันธ์ฟุตบอลสเปน เมื่อวันที่ 6 มิถุนายน 1949 และก่อตั้งขึ้นอย่างเป็นทางการเมื่อวันที่ 22 สิงหาคม 1949 
โดยชื่อของสโมสรนั้นได้นำมาจากการอภิปรายตัวเลือกแรกนั้นจะว่า Canarias แต่ไม่ได้เลือกเนื่องจากหมายถึงหมู่เกาะคานารีซึ่งเป็นชื่อเกาะรวมทั้ง 2 จังหวัดคือ ซานตากรุซเดเตเนรีเฟ และ ลัสปัลมัสเดกรันกานาเรีย จึงใช้ชื่อจังหวัดของตัวเองนั้นก็คือ อูเด ลัสปัลมัส
ลัสปัลมัสได้เริ่มในดิวิชั่น 3 และภายใน 2 ปี ได้เลื่อนชั้นมายังลาลีกาได้สำเร็จและหลังจากนั้นก็ตกชั้นไปยังเซกุนดาดีบีซีออนและผลงานก็ไม่แระสบความสำเร็จตลอดมา
ในฤดูกาล 1967-1969 ผลงานของลัสปัลมัสดีขึนในช่วงของโค้ชหลุยซ์ โมโลลี่ซึ่งเป็นครั้งที่ 3 ที่มาคุมทีมลัสปัลมัส โดยสามารถพาลัสปัลมัสจบอยู่ที่อันดับ 3 ในฤดูกาล 1967-1968 และจบอันดับ 2 ฤดูกาล 1968-1969 และเข้ารอบ 16 ทีมสุดท้ายโกปาเดเรย์ ฤดูกาล 1967-1968 และ 1968-1969 และได้เข้าอินเตอร์-ซิตีส์แฟส์คัป ฤดูกาล 1969-1970 แต่เสมอ 0-0 ในบ้าน และนอกบ้าน 0-1 ทำให้ตกรอบไป
สนามแข่งขันของลัสปัลมัสนั้นเดิมคือ เอสตาดีโอ อินซูล่า มีความจุ 21,000 ที่นั่ง และเปลี่ยนเป็นสนามกรันกานาเรีย เมื่อปี 2004 ซึ่งมีความจุ 32,150 ที่นั่ง
นอกจากนั้นยังมีสิ่งอำนวยความสะดวกอื่น เช่น
แก้ไขล่าสุด 1 กุมภาพันธ์ 2016
กัปตันที่ 3
รองชนะเลิศ (1) 1968-1969
อันดับ 3 (1) 1967-1968
รอบรองชนะเลิศ 1978. .1984 1977.
รอบก่อนรองชนะเลิศ .1958 1975. 1976. 2016
ชนะเลิศ 2000 - 2002 2006 และ 2009
ชนะเลิศ 1989 1993 1995 1996 2005 2008 2010 และ 2011
ชนะเลิศ 1987 และ 2006
ชนะเลิศ 2011
ชนะเลิศ 1977 และ 1978
ชนะเลิศ 1976
ชนะเลิศ 2008
ชนะเลิศ 1989
ชนะเลิศ 2009
ชนะเลิศ 2007 และ 2010
ชนะเลิศ 2011
ชนะเลิศ 2012
ชนะเลิศ 2011 2012 2014
ทีมสำรอง
นอกจากทีมชุดใหญ่แล้วนั้นลัสปัสมัสยังมีทีสำรองโดยใช้ชื่อว่า UD Las Palmas Atlético ซึ่งก่อตั้งในปี 1959
ทีมผู้หญิง
ฟาโคมาโตซิส
ฟาโคมาโตซิส () หรือ กลุ่มอาการระบบประสาทและผิวหนัง () หรือโรคระบบประสาทและผิวหนัง () เป็นกลุ่มของโรคกลุ่มหนึ่ง ประกอบด้วยโรคต่างๆ ที่มีลักษณะทำให้มีความผิดปกติในผิวหนังและระบบประสาท (สมอง ไขสันหลัง เป็นต้น) โรคเหล่านี้หลายโรคถ่ายทอดทางพันธุกรรม เชื่อว่าเกิดจากความผิดปกติในขั้นตอนการเจริญของเซลล์เอกโตเดิร์มตั้งต้นซึ่งจะเจริญเป็นผิวหนังและระบบประสาท
อาเธอร์ ซามูเอล
อาเธอร์ ลี ซามูเอล () เป็นนักวิทยาศาสตร์คอมพิวเตอร์ชาวอเมริกันผู้เชี่ยวชาญด้านเกมคอมพิวเตอร์ ปัญญาประดิษฐ์ และการเรียนรู้ของเครื่อง โปรแกรมเล่นหมากฮอสของซามูเอลจัดได้ว่าเป็นโปรแกรมที่สามารถเรียนรู้ได้เองโปรแกรมแรกของโลก และถือเป็นจุดกำเนิดยุคแรกๆของปัญญาประดิษฐ์ (AI) นอกจากนี้ยังเป็นหนึ่งในสมาชิกผู้พัฒนา TeX ที่เป็นโปรแกรมสำหรับการเขียนบทความวิชาการอีกด้วย
ซามูเอล เกิดเมื่อวันที่ 5 ธันวาคม ค.ศ. 1907 ที่เมืองเอ็มโพรา รัฐแคนซัส สหรัฐอเมริกา และจบการศึกษาจากวิทยาลัยเอ็มโพราในปี ค.ศ. 1923 จากนั้นได้เข้าศึกษาต่อและจบการศึษาระดับปริญญาโทที่สถาบันเทคโนโลยีแมสซาชูเซตส์ในปี ค.ศ. 1926 และได้รับงานเป็นอาจารย์สอนอยู่เป็นเวลา 2 ปี จากนั้นในปี ค.ศ. 1928 ซามูเอลได้เข้าทำงานที่ห้องปฏิบัติการเบลล์ โดยงานส่วนใหญ่เกี่ยวข้องกับหลอดสุญญากาศ รวมทั้งได้พัฒนาเรดาร์ในช่วงสงครามโลกครั้งที่ 2อีกด้วย หลังจากนั้นได้ย้ายไปทำงานที่มหาวิทยาลัยอิลลินอยส์ เออร์แบนา-แชมเปญจน์ ได้เริ่มก่อตั้งโครงการ ILLIAC แต่ได้ย้ายออกมาก่อนที่เครื่องคอมพิวเตอร์เครื่องแรกจะสร้างเสร็จ ซามูเอลย้ายไปทำงานกับไอบีเอ็มที่นิวยอร์กในปี ค.ศ. 1949 จนกระทั่งประสบความสำเร็จเป็นอย่างมากจากการเป็นผู้สร้างซอฟต์แวร์ของตารางแฮชครั้งแรกๆของโลก และยังมีส่วนกับการใช้ทรานซิสเตอร์ในคอมพิวเตอร์ที่ผลิตโดยไอบีเอ็มอีกด้วย ที่บริษัทแห่งนี้ ซามูเอลได้สร้างโปรแกรมเล่นหมากฮอสขึ้นบนเครื่อง IBM701 ที่เป็นคอมพิวเตอร์พาณิชย์เครื่องแรกของไอบีเอ็ม ได้มีการสาธิตโปรแกรมเพื่อนำเสนอความก้าวหน้าทางด้านฮาร์ดแวร์และการเขียนโปรแกรมที่ต้องใช้ทักษะสูง ทำให้หุ้นของบริษัทไอบีเอ็มสูงขึ้นไป 15 จุดภายในคืนเดียว นอจกากนี้ ซามูเอลยังมีความเชี่ยวชาญด้านการเขียนโปรแกรมที่ไม่ใช่ตัวเลข ทำให้คำสั่งของคอมพิวเตอร์เป็นรูปเป็นร่างมากขึ้น และยังเป็นคนแรกๆที่ใช้คอมพิวเตอร์ทำงานอื่นนอกจากงานคำนวณ ซามูเอลยังเป็นคนมีชื่อเสียงด้านการเขียนบทความเรื่องยากๆให้เข้าใจง่าย และได้รับเชิญให้เขียนบทนำของบทความในวารสารเกี่ยวกับคอมพิวเตอร์ยุคแรกๆในปี 1953 อีกด้วย
ในปี 1966 ซามูเอลเกษียณจากไอบีเอ็มและย้ายมาเป็นศาสตราจารย์ที่มหาวิทยาลัยสแตนฟอร์ดจนถึงวาระสุดท้ายของชีวิต ได้ร่วมทำงานกับโดนัลด์ คนูธพัฒนา TeX ขึ้นมาเพื่ออำนวยความสะดวกในการเขียนบทความวิชาการและเอกสารต่างๆ ได้รับรางวัลนักบุกเบิกทางคอมพิวเตอร์จากสมาคมคอมพิวเตอร์ของสถาบันวิศวกรไฟฟ้าและอิเล็กทรอนิกส์ในปี ค.ศ. 1987 ซามูเอลเสียชีวิตด้วยโรคพาร์กินสันเมื่อวันที่ 29 กรกฎาคม ค.ศ. 1990
รายชื่อผู้เล่นของสโมสรฟุตบอลแมนเชสเตอร์ยูไนเต็ด
สโมสรฟุตบอลแมนเชสเตอร์ยูไนเต็ด () เป็นสโมสรฟุตบอลที่มีชื่อเสียงของอังกฤษ ตั้งอยู่ในเมือง โอลด์แทรฟฟอร์ด,เกรตเตอร์แมนเชสเตอร์
-เอริค คันโตน่า 1992-1997
-รอย คีน 1997-2005
-แกรี่ เนวิลล์ 2005-2011
-เนมันย่า วิดิช 2011-2014
-เวย์น รูนี่ย์ 2014-2017
-ไม่เคิล คาร์ริก 2017-2018
-อันโตนิโอ วาเลนเซีย 2018-
แบบจำลองมาร์คอฟซ่อนเร้น
แบบจำลองมาร์คอฟซ่อนเร้น () เป็นแบบจำลองมาร์คอฟทางสถิติโดยมีสมมติฐานว่าระบบจำลองนั้นเกิดกระบวนการมาร์คอฟกับสถานะที่ยังไม่ได้สังเกตการณ์(ซ่อนอยู่) แบบจำลองมาร์คอฟซ่อนเร้นอาจมองง่ายๆว่าเป็นเครือข่ายแบบเบย์พลวัต นักวิทยาศาสตร์ที่อยู่เบื้องหลังการพัฒนาแบบจำลองนี้คือ ลีโอนาร์ด ดี. เบาม์ นักคณิตศาสตร์ชาวอเมริกันและเพื่อนร่วมงาน แบบจำลองนี้มีความคล้ายคลึงกับปัญหาการกรองไม่เชิงเส้นที่เหมาะที่สุดของรูสลาน แอล. สตราโคโนวิช นักวิทยาศาสตร์ชาวรัสเซีย
ในแบบจำลองมาร์คอฟอย่างง่ายนั้น ผู้สังเกต (observer) จะมองเห็นสถานะ (state) ได้โดยตรง ดังนั้นตัวแปรเดียวที่มีอยู่คือความน่าจะเป็นในการเปลี่ยนสถานะ แต่ในแบบจำลองมาร์คอฟซ่อนเร้น ผู้สังเกตไม่สามารถมองเห็นสถานะได้โดยตรง แต่จะมองเห็นผลลัพธ์ (output) ได้โดยผลลัพธ์ที่ออกมานั้นขึ้นอยู่กับสถานะ แต่ละสถานะก็มีการกระจายความน่าจะเป็นของผลลัพธ์ที่ไม่เหมือนกัน ดังนั้น ลำดับของผลลัพธ์ที่ได้จากแบบจำลองก็จะทำให้เราได้ข้อมูลเกี่ยวกับลำดับของสถานะได้เช่นกัน ทั้งนี้ คำว่า 'ซ่อนเร้น' นั้นหมายถึงลำดับของสถานะที่แบบจำลองผ่านไป ไม่ใช่ตัวแปรของแบบจำลอง แบบจำลองยังถูกเรียกว่าแบบจำลองมาร์คอฟ'ซ่อนเร้น'แม้ว่าตัวแปรเหล่านี้จะทราบแน่ชัดแล้ว
แบบจำลองมาร์คอฟซ่อนเร้นถูกนำไปใช้งานบ่อยครั้งในสาขาการเรียนรู้ของเครื่อง โดยเฉพาะการรู้จำแบบที่มีเวลามาเกี่ยวข้อง ไม่ว่าจะเป็นการรู้จำเสียงพูด การรู้จำลายมือ การรู้จำท่าทาง และชีวสารสนเทศศาสตร์
โครอลไลน์กับโลกพิศวง
โครอลไลน์กับโลกพิศวง () เนื้อเรื่องภาพยนตร์แต่งโดย นีล ไกแมน เป็นผู้เขียน กำกับโดย เฮนรี เซลิค ออกฉายในปีค.ศ. 2009 โดยผู้เขียนต้องการถ่ายทอดความรู้สึกที่เด็กมีความอยากได้ต่างๆ แต่พ่อแม่กลับไม่สนใจใดๆ ซึ่งตอบสนองคำว่า "อยากมีพ่อแม่คนใหม่" หนังเรื่องนี้มีสโลแกนเขียนไว้ว่า Beware what you wish ซึ่งแปลว่า ระวังอะไรที่คุณหวัง
โครอลไลน์ โจนส์ ได้ย้ายบ้านไปยังพิงค์พาเลซ โดยมีพ่อแม่ที่สุดแสนไม่สนใจเธอเลย ที่อพาร์ตเม้นต์พิงค์พาเลซ ใต้อพาร์ตเม้นต์เป็นที่อาศัยของสองนักแสดง และห้องระเบียงเป็นของมิสเตอร์บี เธอได้พบเพื่อนใหม่หนึ่งคนชื่อ "ไวบี้" และแมวดำของเขาซึ่งโครอลไลน์ได้พบกับประตูลึกลับ ซึ่งประตูนี้ได้เชื่อมกับโลกอีกมิติหนึ่ง หากดูผิวเผินจะเหมือนเป็นโลกเดียวกันเลยทีเดียว ที่ๆนั้นมีพ่อแม่อีกคน ที่มีความสนใจในตัวเธอ รัก และให้ความอบอุ่นกว่าที่โลกก่อน แต่มีดวงตตาเป็นกระดุม รวมถึงสองนักแสดงและมิสเตอร์บีด้วย แต่เมื่อถึงรุ่งเช้าเธอจะกลับไปที่โลกเดิม เธอได้ไปที่นั้นสองครั้ง ในครั้งที่สามปรากฏว่าเธอได้รู้ว่าพ่อแม่นั้นที่อีกโลกหนึ่งเป็นแม่มดและได้พบกับวิญญาณเด็กสามตน เธอจะต้องหาดวงทั้ง 3 ดวง จึงจะสามารถรอดกลับได้
ภูเขาโทะกะชิ
ภูเขาโทะกะชิ () เป็นภูเขาไฟกรวยสลับชั้นที่ยังไม่ดับ ตั้งอยู่ในบริเวณอุทยานแห่งชาติไดเซะสึซัง จังหวัดฮกไกโด ประเทศญี่ปุ่น มีความสูง 2,077 เมตร เป็นภูเขาที่สูงที่สุดในกลุ่มภูเขาไฟโทะกะชิ และเป็นหนึ่งในร้อยภูเขาที่มีชื่อเสียงที่สุดในประเทศญี่ปุ่น
มีเส้นทางปีนเขาขึ้นสู่ยอดเสาสี่เส้นทาง เบื้องล่างรายล้อมไปด้วยสถานพักแรมและบ่อน้ำพุร้อนธรรมชาติ
เอสบีเอสแทรนสิต
บริษัท เอสบีเอสแทรนสิต จำกัด () () เป็นบริษัทดำเนินการระบบขนส่งมวลชนส่วนใหญ่ในประเทศสิงคโปร์ โดยเฉพาะอย่างยิ่งรถไฟฟ้าขนส่งมวลชนสิงคโปร์
ทางด่วนในประเทศมาเลเซีย
ทางด่วนในประเทศมาเลเซีย () สร้างขึ้นโดยบริษัทเอกชนภายใต้การดูแลของการทางหลวงแห่งประเทศมาเลเซีย ระบบทางด่วนของมาเลเซียเริ่มต้นด้วยทางด่วนเหนือ-ใต้ (NSE)
โครงข่ายทางด่วนของประเทศมาเลเซียถือเป็นโครงข่ายทางด่วนที่ดีที่สุดในเอเชียตะวันออกเฉียงใต้และในเอเชีย รองจากประเทศจีน และประเทศญี่ปุ่น เป็นอันดับที่ 5 ของโลก ทางด่วนในประเทศมีทั้งหมด 30 สาย และมีระยะทางรวม และยังอยู่ในระหว่างการก่อสร้าง เป็นทางด่วนระบบปิด ซึ่งมีลักษณะคล้ายกับทางด่วนในประเทศญี่ปุ่นและทางด่วนในประเทศจีน เป็นทางหลวงที่มีการควบคุมการเข้าออก
ทางด่วนมาเลเซียมีทั้งในมาเลเซียตะวันตกและมาเลเซียตะวันออก ทางด่วนสายหลักของมาเลเซียตะวันตก คือ ทางด่วนเหนือ–ใต้มีเส้นทางผ่านเมืองใหญ่ต่าง ๆ และเขตเมืองในมาเลเซียตะวันตก เช่น รัฐปีนัง อีโปะฮ์ กลังแวลลีย์ และยะโฮร์บาห์รู ส่วนของมาเลเซียตะวันออก คือ ทางหลวงสายแพน-บอร์เนียว เชื่อมต่อรัฐซาบะฮ์และรัฐซาราวะก์ของมาเลเซียกับประเทศบรูไน
เหยี่ยวพิฆาตสายฟ้า
เหยี่ยวพิฆาตสายฟ้า () เป็นภาพยนตร์ซีรีส์โทรทัศน์ของอเมริกาที่ออกอากาศรวมทั้งหมด 13 ตอน โดยสถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในปี 1985 เป็นซีรีส์ที่บริษัท Limekiln and Templar Production ได้ลงทุนสร้างร่วมกับบริษัท ยูนิเวอร์แซล เทเลวิชัน (Universal Television) ตัวละครหลักในเรื่องถูกสร้างขึ้นโดย พอล เอ็ม เบลเลียส (Paul M. Belous) และ โรเบิร์ต "บ็อบ" วอลเตอร์สตอร์ฟฟ์ (Robert "Bob" Wolterstorff), และรูปแบบหลักของเรื่องได้รับการพัฒนาโดย บรูซ เลนส์บิวรี่ (Bruce Lansbury)
ภาพยนตร์ซีรีส์โทรทัศน์เรื่องนี้ สถานีวิทยุโทรทัศน์ไทยทีวีสีช่อง 3 เคยนำมาออกอากาศฉายในเมืองไทยเป็นครั้งแรก โดยใช้ชื่อเรื่องในภาษาไทยว่า "เหยี่ยวพิฆาตสายฟ้า" ซึ่งเป็นเรื่องราวของ "รถมอเตอร์ไซด์สมองกล" ที่ติดเครื่องยนต์พลังไอพ่น ทำให้เป็นรถที่ล้ำยุคที่สุดและ "วิ่งเร็ว" ที่สุดกว่ารถใด ๆ บนท้องถนน ที่ประดิษฐ์คิดค้นขึ้นโดยนักวิทยาศาสตร์สติเฟื่องไร้นามคนหนึ่ง และเพื่อน "คู่หู" ของเขาที่เป็นอดีตนายตำรวจฉลามบกหนุ่ม ที่เคยประสบอุบัติเหตุทำให้ต้องลาออกจากราชการตำรวจ เป็นผู้ขับขี่รถมอเตอร์ไซด์ล้ำยุคคันนี้ เอาไว้เพื่อออกต่อกรกับเหล่าอาชญากรเหล่าร้ายที่มีอยู่มากมายเต็มบ้านเมืองของดินแดนที่เรียกตัวเองว่า ประเทศที่เจริญก้าวหน้าที่สุด ซึ่งทีมให้เสียงพากย์เป็นภาษาไทย ในตอนนั้น คือ "อินทรี" โดยจะมีคำโปรยตอนต้น ๆ เรื่อง ที่ว่า "ให้เสียงภาษาไทยโดย อินทรี..."
จะมีการให้เสียงบรรยายก่อนที่จะมีการดำเนินเรื่องของทุก ๆ ตอน ในช่วงไตเติ้ลเปิดตัว ซึ่งให้เสียงบรรยาย (ต้นฉบับเป็นภาษาอังกฤษ) โดย เออร์นี่ เอนเดอร์สัน (Ernie Anderson) :
"นี่คือ เจสซี่ มัค (Jesse Mach) อดีต ตำรวจ "ฉลามบก" หนุ่ม หรือ ตำรวจรถวิทยุสายตรวจ (ex-motorcycle cop) ผู้ที่ได้รับบาดเจ็บในขณะปฏิบัติหน้าที่ เวลานี้มีแต่เขาเท่านั้นที่จะเป็นผู้แก้ปัญหาให้กับกรมตำรวจ, เขาได้รับการคัดเลือกเพื่อปฏิบัติภารกิจลับสุดยอดของรัฐบาลที่จะได้เป็นผู้ขับขี่ "เหยี่ยวพิฆาตสายฟ้า" - รถจักรยานยนต์จู่โจม (attack motorcycle) ที่ออกแบบมาเพื่อให้มีความสามารถในการปฏิบ้ติงานได้ในทุก ๆ สภาพภูมิประเทศเพื่อต่อสู้กับอาชญากรรมในเมือง, มีความสามารถทำความเร็วที่เหลือเชื่อถึงสามร้อยไมล์ต่อชั่วโมงและมีอาวุธทำลายล้างอันทรงพลัง จากตัวแทนของรัฐบาลกลางเพียงหนึ่งเดียว เขาคือ นอร์แมน ทัทเทิล (Norman Tuttle) ผู้ซึ่งรู้จักดีถึงตัวตนที่แท้จริงของ เจสซี่ มัค กับ มนุษย์ ... เครื่องจักร ... และ เหยี่ยวพิฆาตสายฟ้า
ตอนนำร่องแสดงเรื่องราวความเป็นมา คือ: เจสซี่ มัค (นำแสดงโดย เร็กซ์ สมิธ (Rex Smith)) ก่อนหน้านี้ทำงานเป็นเจ้าหน้าที่ตำรวจและนักแข่งจักรยานยนต์วิบากมือสมัครเล่น; การรับสมัครงานของนอร์แมน ทัทเทิล สำหรับโปรเจกต์ "เหยี่ยวพิฆาตสายฟ้า"; และความสามารถของรถจักรยานยนต์และเครื่องสมองกลควบคุมของมัน, จากการที่ให้ผู้ขับขี่รถจักรยานยนต์ได้รับทราบข้อมูลภารกิจปฏิบัติการแบบเรียลไทม์ คือ ตรงตามเวลาจริง เพื่อให้ความช่วยเหลือรถจักรยานยนต์ในช่วงที่กำลังวิ่งด้วยความเร็วสูงแบบ "ไฮเปอร์ทรัส" (hyperthrust)
มหภาษา
มาตรฐานสากล ISO 639-3 สำหรับกำหนดรหัสภาษา ได้มีการกำหนดรหัสส่วนหนึ่งเป็นประเภท มหภาษา () ซึ่งเป็นการรวมกลุ่มของภาษาเอกเทศอื่นภายในมาตรฐาน มหภาษานี้ครอบคลุมกรณีก้ำกึ่งระหว่างภาษาสองภาษาที่ต่างกันซึ่งอาจพิจารณาได้ว่า ภาษาหนึ่งเป็นภาษาถิ่นของอีกภาษาหนึ่ง หรือเป็นภาษาเดียวกัน หรือเป็นภาษาที่เกี่ยวข้องใกล้ชิดกันมาก นอกจากนี้ยังใช้เมื่อมีภาษาหลายภาษาที่บางครั้งนับว่าเป็นภาษาเดียวกัน แต่บางครั้งนับว่าต่างกันสำหรับเหตุผลทางด้านชาติพันธุ์หรือการเมืองเป็นต้น มากกว่าเหตุผลทางภาษาศาสตร์ มีรหัสภาษาจำนวน 56 รหัสในมาตรฐาน ISO 639-2 ที่ถือว่าเป็นมหภาษาในมาตรฐาน ISO 639-3 ประเภทมหภาษาเริ่มนำมาใช้ในเอทโนล็อก (Ethnologue) ตั้งแต่การพิมพ์ครั้งที่ 16
อย่างไรก็ตาม มหภาษาบางรหัสก็ไม่มีภาษาเอกเทศใดรวมอยู่เลยใน ISO 639-2 (ตามที่กำหนดโดย 639-3) ตัวอย่างเช่น codice_1 (ภาษาอาหรับ) แต่ 639-3 ได้จำแนกภาษาแปรผันที่ต่างกันของภาษาอาหรับเป็นภาษาแยกในสถานการณ์เช่นนี้ ส่วนมหภาษาอื่นเช่น codice_2 (ภาษานอร์เวย์) ก็มีภาษาสองภาษารวมอยู่ได้แก่ codice_3 (ภาษานือนอสก์) และ codice_4 (ภาษาบุ๊กมอล) ซึ่งได้กำหนดไว้แล้วใน 639-2 ทั้งหมดนี้หมายความว่า บางภาษาที่ได้พิจารณาว่าเป็นภาษาถิ่นของภาษาอื่นใน 639-2 จะนำไปใช้กับ 639-3 ในบริบทเฉพาะที่ได้พิจารณาว่าเป็นภาษาเอกเทศนั้นเอง สิ่งนี้เป็นความพยายามที่จะต่อกรกับภาษาแปรผันซึ่งอาจแบ่งแยกออกไปได้ในทางภาษาศาสตร์ แต่ผู้พูดภาษาเหล่านั้นปฏิบัติต่อภาษาประหนึ่งว่าเป็นเพียงภาษาเดียวกันในรูปแบบต่าง ๆ
ISO 639-2 ก็มีรหัสสำหรับการรวมกลุ่มของหลาย ๆ ภาษา แต่ไม่เหมือนมหภาษา การรวมกลุ่มภาษาเหล่านี้ถูกตัดออกใน ISO 639-3 เพราะมันไม่ได้อ้างถึงภาษาเอกเทศใด ๆ รหัสเช่นนั้นส่วนมากได้กำหนดไว้ใน ISO 639-5 แทน
มหภาษาใน ISO 639-3 สามารถแบ่งออกอย่างคร่าว ๆ ได้ดังนี้
โรลา มิซะกิ
โรลา มิซะกิ (; ) หรือ โรลา ทะกิซะวะ (; ; 1 มิถุนายน ค.ศ. 1992 — ) เป็นนักแสดงหนังโป๊ญี่ปุ่น ลูกครึ่งชาวญี่ปุ่น-รัสเซีย ซึ่งออกเดินสายในทวีปเอเชียโดยเฉพาะในประเทศจีนอยู่บ่อยครั้ง และมีชื่อเสียงอย่างมากในประเทศไทย
พ.ศ. 2558 เธอได้เดินทางมาร่วมงานบางกอก อินเตอร์เนชันแนล ออโต ซาลอน ที่ประเทศไทย
สโมสรฟุตบอลแมนเชสเตอร์ซิตีในฤดูกาล 2015–16
ฤดูกาล 2015–16 เป็นฤดูกาลที่ 114 ของ สโมสรฟุตบอลแมนเชสเตอร์ซิตี แต่เป็นฤดูกาลที่แปดสิบเจ็ดในฟุตบอลอังกฤษและเป็นฤดูกาลที่สิบเก้าในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม พร้อมด้วยพรีเมียร์ลีก, สโมสรยังจะแข่งขันใน ยูฟ่าแชมเปียนส์ลีก, เอฟเอคัพ และ ฟุตบอลลีกคัพ ฤดูกาลครอบคลุมระยะเวลาตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016
ผู้จัดจำหน่าย: ไนกี้ / ผู้สนับสนุน: เอติฮัดแอร์เวย์
เมื่อวันที่ 17 มิถุนายน ค.ศ. 2015, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว.
งานพิธีการจับสลาก รอบแบ่งกลุ่ม มีขึ้นเมื่อวันที่ 27 สิงหาคม ค.ศ. 2015 ที่ ราชรัฐโมนาโก, ประเทศฝรั่งเศส. แมนเชสเตอร์ ซิตี จะต้องเผชิญหน้า ยูเวนตุส, เซบียา และ โบรุสเซีย เมินเชนกลัดบัค.
"มอบรางวัลรายเดือนให้กับผู้จัดการที่ถูกรับเลือกจากคณะกรรมการโดยผู้สนับสนุนของพรีเมียร์ลีก"
"มอบรางวัลรายเดือนให้กับผู้เล่นที่ถูกรับเลือกจากคณะกรรมการโดยผู้สนับสนุนของพรีเมียร์ลีก"
"มอบรางวัลให้กับผู้เล่นที่ได้รับผลโหวตมากที่สุดในการตัดคะแนนเสียงโพลจากผลสำเร็จที่ดำเนินการในแต่ละเดือนผ่านทาง MCFC OWS"
สถานีไชนาทาวน์ (สิงคโปร์)
สถานีไชนาทาวน์ (NE4/DT19) () เป็นสถานีของการรถไฟฟ้าขนส่งมวลชนสิงคโปร์ บนสายเหนือ-ตะวันออก ระหว่างสถานีเอาต์รัม-สถานีคลาร์กกวย และสายดาวน์ทาวน์ ระหว่างสถานีเตอล็อกเอเยอร์-สถานีฟอร์ตแคนนิ่ง (ทางตอนที่สั้นที่สุดของสาย) ตัวสถานีตั้งอยู่ในเขตชุมชนจีนหนาแน่น การก่อสร้างจึงเต็มไปด้วยความยากลำบาก
สถานีไชนาทาวน์ เป็นสถานีปลายทางของสายดาวน์ทาวน์ ตั้งแต่วันที่ 22 ธันวาคม ค.ศ. 2013 จนถึงปี ค.ศ. 2017 ซึ่งจะเปลี่ยนสถานีปลายทางไปเป็นสถานีเอ็กซ์โป
มีภาพตัวอักษรจีนในสถานี เขียนว่า "ดวงตาของฟีนิกซ์" เพื่อบอกเล่าเกี่ยวกับชุมชนชาวจีนบริเวณนั้น ภาพนี้วาดโดยศิลปินชาวสิงคโปร์ ตัน สเวีย เฮียน
มีภาพชื่อว่า "สีบินได้" วาดโดย โช ชัย เฮียง บอกเล่าเกี่ยวกับการเข้ามาทำงานในเมืองของผู้คนต่าง ๆ
สถานีในส่วนของสายเหนือ-ตะวันออก เปิดให้บริการเมื่อวันที่ 20 มิถุนายน ค.ศ. 2003 ตั้งอยู่ใต้ถนนอู ตง เซง และถนนสะพานใหม่ ส่วนสถานีของสายดาวน์ทาวน์ เริ่มก่อสร้างเดือนมกราคม ค.ศ. 2010 และเปิดใช้งานอย่างเป็นทางการเมื่อวันที่ 22 ธันวาคม ค.ศ. 2013 เป็น 1 ใน 6 สถานีเริ่มแรกของสายดาวน์ทาวน์ ตั้งอยู่ใต้ถนนตัด ชานชาลาและทางรถไฟอยู่เหนือและตั้งฉากกับชานชาลาและทางรถไฟของสายเหนือ-ตะวันออกพอดี มีทางเข้าสถานีแห่งหนึ่ง ตั้งอยู่ใกล้กับฮงลิมคอมเพล็กซ์
สถานีไชนาทาวน์ เป็นหนึ่งในสถานีที่ก่อสร้างยากที่สุดในสายเหนือ-ตะวันออก เนื่องจากมีสิ่งก่อสร้างในบริเวณนั้นเป็นจำนวนมาก อีกทั้งยังจำเป็นต้องอนุรักษ์สะพานการ์เด้นอันเก่าแก่อีกด้วย
แม่น้ำมะยู
แม่น้ำมะยู () เป็นแม่น้ำในรัฐยะไข่ ประเทศพม่า ตั้งชื่อตามทิวเขามะยู ชื่อเดิมของแม่น้ำนี้คือแม่น้ำมันลายูวดี เป็นแม่น้ำที่มีการใช้งานมากเป็นอันดับสามในยะไข่ ยาว 154 กิโลเมตร ไหลผ่านเมืองบู้ตี้ดอง ระเต่ดอง และไปออกทะเลที่อ่าวเบงกอลใกล้เมืองซิตเว
บู้ตี้ดอง
บู้ตี้ดอง (, ) เป็นเมืองในรัฐยะไข่ทางตะวันตกของประเทศพม่า อยู่บนฝั่งตะวันตกของแม่น้ำมะยู ห่างจากเมืองมองดอที่อยู่ใกล้แม่น้ำนาฟที่เป็นแนวชายแดนกับบังกลาเทศ 16 ไมล์ เมืองนี้เกิดน้ำท่วมใหญ่ในเดือนกรกฎาคม พ.ศ. 2554
การสมรสเพศเดียวกันในแคนาดา
การสมรสเพศเดียวกันชอบด้วยกฎหมายในประเทศแคนาดาตั้งแต่วันที่ 20 กรกฎาคม ค.ศ. 2005 เป็นต้นมา ประเทศแคนาดาจึงกลายเป็นประเทศที่สี่ของโลกและประเทศแรกในทวีปยุโรปที่การสมรสเพศเดียวกันชอบด้วยกฎหมาย ภายหลังจากการประกาศใช้พระราชบัญญัติการสมรสของพลเมือง () ที่ได้เปลี่ยนนิยามการสมรสที่เป็นกลางทางเพศ ตั้งแต่ปี ค.ศ. 2003 เป็นต้นมา คำพิพากษาศาลต่างๆ ได้ทำให้การสมรสเพศเดียวกันชอบด้วยกฎหมายใน 8 จังหวัดจากทั้งหมด 10 จังหวัดและ 1 ใน 3 ดินแดนของประเทศ ซึ่งมีประชากรกว่า 90% อาศัยอยู่ ก่อนหน้าการประกาศใช้กฎหมายดังกล่าว คู่ครองเพศเดียวกันกว่า 3,000 คู่ได้ทำการสมรสแล้วในพื้นที่นั้น ส่วนสิทธิประโยชน์ทางกฎหมายอันเนื่องมาจากการสมรสได้ครอบคลุมถึงคู่ครองเพศเดียวกันที่อยู่อาศัยร่วมกันมาตั้งแต่ปี ค.ศ. 1999 แล้ว
รัฐบาลเสียงข้างน้อยของพรรคลิเบอรัล นำโดยนายกรัฐมนตรี พอล มาร์ติน ได้เสนอร่างกฎหมายฉบับดังกล่าวในชื่อ "ร่าง C-38" ต่อสภาผู้แทนราษฎรแคนาดาเมื่อวันที่ 1 กุมภาพันธ์ ค.ศ. 2005 ซึ่งร่างกฎหมายฉบับดังกล่าวผ่านสภาผู้แทนราษฎรเมื่อวันที่ 28 มิถุนายน ค.ศ. 2005 และวุฒิสภาเมื่อวันที่ 19 กรกฎาคม ค.ศ. 2005 และได้รับพระบรมราชานุญาตมีผลใช้บังคับในวันถัดมา ภายหลังจากการเลือกตั้งทั่วไปในแคนาดา ค.ศ. 2006 ซึ่งพรรคอนุรักษนิยมได้รับชัยชนะ และจัดตั้งรัฐบาลชุดใหม่ภายใต้การนำของนายกรัฐมนตรี สตีเฟน ฮาร์เปอร์ สภาผู้แทนราษฎรได้ลงคะแนนเสียงไม่รับรองการเสนอญัตติเพื่อพิจารณากฎหมายดังกล่าวขึ้นมาอีกครั้งหนึ่งด้วยคะแนนเสียง 175 ต่อ 123 เมื่อวันที่ 7 ธันวาคม ค.ศ. 2006 ทำให้กฎหมายฉบับดังกล่าวมีผลบังคับใช้ต่อไป การลงคะแนนเสียงครั้งนี้เป็นการลงคะแนนเสียงสนับสนุนการสมรสเพศเดียวกันครั้งที่สามโดยรัฐสภา 3 สมัยภายใต้นายกรัฐมนตรี 3 คนดังที่จะได้กล่าวเบื้องล่าง
การลงประชามติเงินให้กู้กรีซ พ.ศ. 2558
การออกเสียงประชามติเพื่อตัดสินใจว่ากรีซจะยอมรับเงื่อนไขการช่วยเหลือวิกฤติหนี้สาธารณะภายในประเทศหรือไม่ ซึ่งเสนอโดยคณะกรรมการยุโรป กองทุนการเงินระหว่างประเทศ และธนาคารกลางยุโรปเมื่อ 25 มิถุนายน 2558 ได้มีการลงประชามติเมื่อ 5 กรกฎาคม 2558 นายกรัฐมนตรีอาเลกซิส ซีปรัส ประกาศให้มีการลงประชามติในตอนเช้าตรู่ของวันที่ 27 มิถุนายน 2558 และเป็นที่รับรองในวันถัดมาโดยรัฐสภาและประธานาธิบดี ซึ่งเป็นการลงประชามติครั้งแรกหลังจากการลงประชาติมติสาธารณรัฐในปี 2507 และเป็นการลงประชามติครั้งแรกของกรีซที่ไม่เกี่ยวข้องกับรูปแบบการปกครองของประเทศ
ผลการลงประชามติข้อเสนอในการช่วยเหลือได้ถูกปฎิเสธโดยเสียงส่วนใหญ่ร้อยละ 61 ต่อร้อยละ 39 ผลการลงประชามติยังทำให้อันโดนิส ซามารัส ผู้นำฝ่ายค้านและหัวหน้าพรรคประชาธิปไตยใหม่ต้องออกจากตำแหน่ง
สโมสรฟุตบอลเรอัลมาดริดในฤดูกาล 2015–16
การแข่งขัน ฤดูกาล 2015–16 ของ สโมสรฟุตบอลเรอัลมาดริด ซึ่งเป็นฤดูกาลที่ 112 ของสโมสร และเป็นฤดูกาลที่ 85 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016.
"ลา เดซีมา" โค้ชผู้ชนะ การ์โล อันเชลอตตี ถูกไล่ออกเมื่อวันที่ 25 พฤษภาคม ค.ศ. 2015, หลังจากที่ล้มเหลวในการให้คำแนะนำสโมสรในการคว้ารางวัลเดียวให้กับสโมสรตั้งแต่ ฤดูกาลที่แล้ว. โดยมีผู้เข้ามาแทนที่โดย ราฟาเอล เบนีเตซ เมื่อวันที่ 3 มิถุนายน ค.ศ. 2015.
คู่ดูโอชาวบราซิล กาเซมีรู และ ดานีลู ถูกซื้อกลับมาจาก โปร์ตู ด้วยค่าเหนื่อยถึง 7.5 ล้านยูโร และ 31.5 ล้านยูโร ตามลำดับ. ทั้งสองคนต่างลงสนามเซ็นสัญญาระยะยาวกับสโมสร, ส่วนกาเซมีรูกลับมาสู่ทีมหลังจากที่เรอัลมาดริดได้ใช้สิทธิ์ซื้อคืนผู้เล่น. ปีกชาวสเปน มาร์โก อาเซนซีโอ และ ลูกัส บาซเควซ ได้เข้าร่วมกับสโมสรแล้ว, ในขณะที่ ซามี เคดีรา เซ็นสัญญากับ ยูเวนตุส หลังจากที่สัญญาของเขาไม่ได้ต่ออายุกับทางสโมสร. คาเบียร์ เอร์นันเดซ ได้เดินทางออกกลับไป แมนเชสเตอร์ยูไนเต็ด หลังจากมาดริดไม่ได้ทำสัญญายืมตัวระยะยาวจากแคมเปญที่ผ่านมาอย่างถาวร.
สัญญาของ ดาเนียล การ์บาคัล ถูกต่ออายุไปอีกหกปี, และการต่อสัญญาใหม่เป็นชุดที่จะหมดอายุลงในช่วงฤดูร้อนของปี ค.ศ. 2020. มันได้รับการต่ออายุเมื่อวันที่ 8 กรกฎาคม.
อีเกร์ กาซียัส ออกจากสโมสรเมื่อวันที่ 11 กรกฎาคม ค.ศ. 2015 และย้ายไปทีม โปร์ตู หลังจากอยู่กับทีม "ลอส บลังกอส" มานานถึง 25 ปี. กีโก กาซียา ได้ลงนามเซ็นสัญญาแทนเมื่อวันที่ 17 กรกฎาคม พ.ศ. 2558 (ค.ศ. 2015).
ตารางการแข่งขันของฤดูกาลได้ประกาศไว้เมื่อวันที่ 14 กรกฎาคม พ.ศ. 2558 (ค.ศ. 2015).
ผู้จัดจำหน่าย: อาดิดาส / ผู้สนับสนุน: เอมิเรตส์
ยาจิโยะ (จังหวัดอิบารากิ)
ยาจิโยะ () เป็นตำบลที่ตั้งอยู่ในอำเภอยูกิ จังหวัดอิบารากิ ประเทศญี่ปุ่น
เมื่อปี ค.ศ. 2003 ตำบลนี้มีประชากรประมาณ 24,239 คน และมีความหนาแน่นของประชากร 410.14 คน/กม.² มีเนื้อที่ทั้งหมด 59.10 กม.²
รายงานเฮิร์ช
รายงานเฮิร์ช () เป็นชื่อที่ใช้โดยสามัญสำหรับรายงาน Peaking of World Oil Production: Impacts, Mitigation, and Risk Management (จุดสูงสุดของการผลิตน้ำมันโลก ผล การบรรเทา และการจัดการความเสี่ยง) ที่ทำขึ้นตามคำสั่งของกระทรวงพลังงานสหรัฐอเมริกา แล้วเผยแพร่ในเดือนกุมภาพันธ์ ค.ศ. 2005 
แล้วปรับปรุงข้อมูลในปี ค.ศ. 2007 
ซึ่งตรวจสอบกรอบเวลาของเหตุการณ์จุดผลิตน้ำมันสูงสุด (peak oil) ที่จะเกิดขึ้น มาตรการที่จำเป็นเพื่อใช้บรรเทา และผลที่น่าจะเกิดขึ้นเพราะมาตรการเหล่านั้น
ผู้เขียนนำของรายงานนี้ คือ รอเบิรต์ เฮิร์ช เผยแพร่ใจความสำคัญของรายงานนี้ในเดือนตุลาคม ค.ศ. 2005 ในนามขององค์กร Atlantic Council
ตารางต่อไปนี้ แสดงกรอบเวลาการเกิดขึ้นของจุดผลิตน้ำมันสูงสุด ที่พยากรณ์โดยนักธรณีวิทยาปิโตรเลียม นักวิทยาศาสตร์ และนักเศรษฐศาสตร์ ที่เชี่ยวชาญในอุตสาหกรรมน้ำมัน
ซึ่งต่อมาในปี ค.ศ. 2010 เฮิร์ชเองก็พยากรณ์ว่า การผลิตน้ำมันของโลกจะเริ่มลดลงโดยปี ค.ศ. 2015
โดยสมมุติว่า ระบบการบริการ/การทำงานต่าง ๆ ที่มีอยู่ จะต้องดำเนินต่อไป รายงานพิจารณายุทธวิธีการบรรเทาต่อไปนี้ ว่าเป็นส่วนของโปรแกรมเร่งด่วน (crash program)
รายงานมีข้อสรุปดังต่อไปนี้ รายงานเฮิร์ชกระตุ้นให้เริ่มโปรแกรมเร่งด่วนเพื่อสร้างเทคโนโลยีใหม่ ๆ และความเปลี่ยนแปลงทางพฤติกรรมและทัศนคติในประเทศสหรัฐอเมริกา ซึ่งก็หมายถึงว่าให้มีการวิจัยและพัฒนา เพิ่มขึ้นด้วย
โดยอ้างจุดผลิตน้ำมันสูงสุดว่าเป็นเหตุผลหลักที่จะต้องมีมาตรการบรรเทา
ในช่วงที่ราคาน้ำมันเพิ่มอย่างสำคัญระหว่างปี ค.ศ. 2003-2007 หัวข้อที่กล่าวถึงอย่างหนึ่งในผู้เชี่ยวชาญในวงการก็คือว่า ราคาที่เพิ่มขึ้น เพียงแค่ส่วนหนึ่งเกิดจากการมีน้ำมันดิบที่จำกัด (คือเกิด[[จุดผลิตน้ำมันสูงสุด]])
ยกตัวอย่างเช่น มีเหตุการณ์ไฟไหม้และความบกพร่องอื่น ๆ 
ในโรงงานกลั่นน้ำมันของสหรัฐในช่วงฤดูร้อนปี ค.ศ. 2007 ที่ทำให้อุปทานบกพร่อง 
แต่ว่า สมรรถภาพบกพร่องในการกลั่นน้ำมัน ควรที่จะอธิบายได้แต่ราคาแก๊สโซลีนที่สูงขึ้น ไม่ใช่ราคาน้ำมันดิบที่สูงขึ้น
จริงอย่างนั้น ถ้าไม่มีโรงงานพอที่จะกลั่นน้ำมันดิบที่มี ก็ควรจะมีน้ำมันเกินซึ่งควรจะลดราคาน้ำมันดิบในตลาดโลก
แต่ว่า ราคาน้ำมันดิบที่สูงขึ้นอย่างรวดเร็ว อาจเกิดจากความไม่มั่นคงในตลาดหลักทรัพย์ และความวิตกกังวลในความมั่นคงของน้ำมันที่จะมีในอนาคต หรืออาจจะเป็นเพราะนักลงทุนคาดหวังว่า ราคาน้ำมันดิบจะสูงขึ้นเมื่อสมรรถภาพการกลั่นน้ำมันฟื้นคืนสภาพ
ในเรื่องว่าข้อสรุปของรายงานเฮิร์ชตรงกับประเทศอื่น ๆ บ้างแค่ใน ในปี ค.ศ. 2004 สหรัฐอเมริกาบริโภคน้ำมันในอัตรา 26% ของโลก ในขณะที่มีประชากรเพียงแค่ 4.3%
ยุโรปบริโภค 11% โดยมีประชากร 6.8%
รถทั่ว ๆ ไปในประเทศเยอรมนีใช้น้ำมัน 8.1 ลิตร ต่อ 100 กม. ในขณะที่รถในสหรัฐใช้ 16.2 ลิตร
แต่ว่า คำแนะนำของรายงานบางส่วน ได้มีการทำแล้วในยุโรป และทำอย่างไม่ค่อยจริงจังเพราะไม่ค่อยเชื่อถือในเอเชีย
ความแตกต่างที่เห็นอย่างนี้ความจริงเคยน้อยกว่านี้มากในต้นคริสต์ทศวรรษ 1970
แต่ว่า ยุโรปได้ปรับตัวได้ดีกว่าหลังจากเกิดเหตุการณ์วิกฤตน้ำมันหลายครั้งหลายครา แล้ววางฐานให้มั่นคงขึ้นด้วยการเก็บภาษีแก๊สโซลีนที่หนักกว่า
ความแตกต่างอื่น ๆ ระหว่างสหรัฐกับยุโรปรวมทั้ง เทคโนโลยีถนอมพลังงานที่ดีกว่า เทคโนโลยีรถยนต์ที่ดีกว่า และการฉนวนสิ่งปลูกสร้างควบคุมอุณหภูมิแบบไม่ใช้พลังงานที่ดีกว่า. 
นอกจากนั้นแล้ว ยังมีการสร้างและความหนาแน่นของที่อยู่อาศัย การจัดระเบียบชานเมือง การใช้การขนส่งมวลชน และพฤติกรรมผู้บริโภค ที่กำลังแตกต่างเพิ่มขึ้นเรื่อย ๆ อีกด้วย
ดังนั้น คาดว่า วิกฤตจุดผลิตน้ำมันสูงสุดที่ร่างไว้ในรายงาน จะมีผลรุนแรงมากกว่าในสหรัฐอเมริกาเทียบกับภูมิภาคอื่น ๆ ของโลกโดยเฉพาะยุโรป
มาร์วิน มินสกี
มาร์วิน ลี มินสกี ( (9 สิงหาคม ค.ศ. 1927- 24 มกราคม ค.ศ. 2016) เป็นนักวิทยาศาสตร์คอมพิวเตอร์ชาวอเมริกันในสาขาปัญญาประดิษฐ์ เป็นหนึ่งในผู้ร่วมก่อตั้งศูนย์ปฏิบัติการวิจัยปัญญาประดิษฐ์ที่สถาบันเทคโนโลยีแมสซาชูเซตส์ และผู้เขียนหนังสือด้านปัญญาประดิษฐ์และปรัชญามากมาย
มาร์วิน มินสกี เกิดที่นครนิวยอร์ก สหรัฐอเมริกา เป็นบุตรของจักษุศัลยแพทย์และหญิงชาวยิว เข้ารับศึกษาโรงเรียน Ethical Culture Fieldston School และโรงเรียน Bronx High School of Science ก่อนจะไปศึกษาต่อที่วิทยาลัยฟิลลิปส์ ก่อนจะเข้าเป็นทหารเรือให้กับกองทัพเรือสหรัฐอเมริกาในช่วง ค.ศ. 1944 ถึง ค.ศ. 1945 จบการศึกษาระดับปริญญาตรีที่มหาวิทยาลัยฮาร์วาร์ดเมื่อปี ค.ศ. 1950 และปริญญาเอกด้านคณิตศาสตร์จากมหาวิทยาลัยปรินซ์ตันในปี ค.ศ. 1954 หลังจบการศึกษา ได้เข้าเป็นอาจารย์ที่สถาบันเทคโนโลยีแมสซาชูเซตส์ตั้งแต่ปี ค.ศ. 1958 ในปีต่อมา ได้ร่วมมือกับจอห์น แม็กคาร์ธีย์ก่อตั้งศูนย์ปฏิบัติการวิจัยคอมพิวเตอร์และปัญญาประดิษฐ์ ที่สถาบันเทคโนโลยีแมสซาชูเซตส์ อันถือเป็นหนึ่งในต้นกำเนิดสาขาปัญญาประดิษฐ์ ปัจจุบัน ดำรงตำแหน่งศาสตราจารย์ด้านวิศวกรรมไฟฟ้าและวิทยาการคอมพิวเตอร์
ไอแซค อสิมอฟ นักเขียนนิยายวิทยาศาสตร์ชื่อดังชาวอเมริกันเชื้อสายรัสเซีย ยกว่ามินสกีเป็นหนึ่งในสองบุคคลที่เขายอมรับว่ามีความฉลาดมากกว่าเขา อีกคนหนึ่งคือ คาร์ล เซแกน นักดาราศาสตร์ชาวอเมริกัน
มินสกี เป็นผู้ประดิษฐ์หน้าจอดิสเพลย์แสดงกราฟิกแบบสวมหัวเครื่องแรกของโลกในปี ค.ศ 1963 และกล้องคอนโฟคอลในปี ค.ศ. 1957 อันเป็นที่มาของกล้องกล้องจุลทรรศน์แบบคอนโฟคอลชนิดที่ใช้เลเซอร์ในการสแกนที่ใช้กันในปัจจุบัน นอกจากนี้ยังได้พัฒนาหุ่นยนต์เต่า และเครื่อง SNARC เครื่องจักรที่เรียนรู้จากโครงข่ายประสาทเทียมแบบต่อสุ่มเครื่องแรกในปี ค.ศ. 1951
มินสกีเขียนหนังสือเรื่อง "Perceptrons" ร่วมกับเซย์มัวร์ เพเพิร์ต ที่เป็นผลงานวิชาการสำคัญสำหรับการวิเคราะห์โครงข่ายประสาทเทียม หนังสือเล่มนี้ได้รับการกล่าวถึงมากในประวัติศาสตร์ของสาขาปัญญาประดิษฐ์ บ้างก็ว่าเป็นหนังสือสำคัญที่ทำให้นักวิจัยเริ่มตีตัวออกห่างจากโครงข่ายประสาทเทียมในช่วงคริสต์ทศวรรษที่ 1970 จนนำมาสู่ช่วงยุคตกต่ำของปัญญาประดิษฐ์ นอกจากนี้ยังเป็นผู้นำเสนอแบบจำลองทางปัญญาประดิษฐ์อีกมากมาย เช่น ในหนังสือเรื่อง "A framework for representing knowledge" ก็เป็นผู้สร้างมุมมองใหม่ในการเขียนโปรแกรม มินสกียังได้กล่าวถึงความเป็นไปได้ที่มนุษย์ต่างดาวที่สามารถพูดและคิดได้เหมือนมนุษย์อีกด้วย
ในช่วงคริสต์ทศวรรษที่ 1970 ที่ศูนย์ปฏิบัติการวิจัยปัญญาประดิษฐ์ สถาบันเทคโนโลยีแมสซาชูเซตส์ มินสกีและเซย์มัวร์ เพเพิร์ตร่วมกันพัฒนาทฤษฎีที่เรียกว่า Society of Mind เป็นทฤษฎีที่พยายามจะอธิบายว่าสิ่งที่เราเรียกกันว่าความฉลาดนั้นแท้ที่จริงแล้วเป็นผลผลิตจากอันตรกิริยาระหว่างส่วนที่ไม่ฉลาด มินสกีชี้ว่าไอเดียนี้มีจุดกำเนิดมาจากงานวิจัยของตนเองที่พยายามจะสร้างเครื่องจักรที่ใช้แขนกล กล้องวิดีโอ และคอมพิวเตอร์ จากนั้นในปี ค.ศ. 1986 มินสกีได้ตีพิมพ์หนังสือชื่อ "The Society of Mind" ที่อธิบายถึงทฤษฎีดังกล่าวให้คนทั่วไปสามารถเข้าถึงได้
ในเดือนพฤศจิกายน ค.ศ. 2006 มินสกีได้ตีพิมพ์หนังสืออีกเล่มคือ "The Emotion Machine" เป็นหนังสือที่เกี่ยวกับทฤษฎีการคิดของมนุษย์ โดยเสนอว่าเราควรจะแทนที่แนวคิดที่ง่ายๆด้วยแนวคิดที่ซับซ้อน
รอซาลินด์ พีคาร์ด
รอซาลินด์ ไรต์ พีคาร์ด () เป็นศาสตราจารย์ที่สถาบันเทคโนโลยีแมสซาชูเซตส์ เป็นผู้อำนวยการกลุ่มวิจัยการคำนวณเชิงอารมณ์ ที่ศูนย์ปฏิบัติการวิจัยสื่อ สถาบันเทคโนโลยีแมสซาชูเซตส์ และผู้อำนวยการร่วมบริษัท Affectiva ปัจจุบันเป็นสมาชิกของสถาบันวิชาชีพวิศวกรไฟฟ้าและอิเล็กทรอนิกส์
พีคาร์ดมีชื่อเสียงในฐานะเป็นผู้ริเริ่มสาขาทางวิทยาศาสตร์คอมพิวเตอร์สาขาหนึ่งที่เรียกว่า การคำนวณเชิงอารมณ์ (affective computing) หลังจากที่ได้ตีพิมพ์หนังสือชื่อ "Affective Computing" อันเป็นหนังสือที่อธิบายถึงความสำคัญของ "อารมณ์" ในความฉลาดของเครื่องจักร โดยชี้ว่าอารมณ์ของมนุษย์นั้นมีความสำคัญในการสื่อสารระหว่างบุคคล และหุ่นยนต์และคอมพิวเตอร์ชนิดที่สวมใส่กับคนก็น่าจะมีความสามารถในการรู้จำอารมณ์ของคนได้เช่นกัน พีคาร์ดมีผลงานการวิจัยต่อยอดในการศึกษาโรคออทิซึมและการสร้างเครื่องมือที่ช่วยให้มนุษย์แยกแยะความแตกต่างของอารมณ์แม้เพียงเล็กน้อยได้
ทิ้งไว้กลางทาง
"ทิ้งไว้กลางทาง" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 1 กรกฎาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่
มิวสิควีดิโอ เพลง ทิ้งไว้กลางทาง เป็นเพลงที่เล่าในมุมมองของ “ความรักที่เสียสละ” การเลิกกันไม่มีใครถูกใครผิดกว่ากัน สำหรับการถ่ายทำเอ็มวีนี้ ใช้สถานที่ถ่ายทำในกรุงเทพฯ ไม่ว่าจะเป็น ถนนข้าวสาร สุขุมวิท สาทร สีลม แล้วก็มีไปปิดสะพานกรุงเทพกันคืนนึง ต้องการให้เห็นว่าการถูกทิ้งมันเป็นเครื่องหมายที่เหมือนยืนอยู่กลางทางที่มันไม่มีอะไรเลย
ที่มาจากเพลง มาจากความรักที่เสียสละด้วยความเข้าใจ เป็นเพลงที่ใช้ภาษาเรียบง่าย ถ่ายทอดด้วยความรู้สึกที่จริงใจ และดนตรีที่ไม่ซับซ้อนภายใต้แนวคิด เรียบง่ายแต่ให้เต็มไปด้วยความรู้สึก
โดยเพลง "ทิ้งไว้กลางทาง" จะถูกดำเนินเรื่องทางผ่านบทเพลงเป็นละครซี่รีย์ทางผ่านช่อง GMM25 ออกอากาศทุกวันศุกร์ ตั้งแต่ 16 ตุลาคม – 6 พฤศจิกายน พ.ศ. 2558เพลง "ทิ้งไว้กลางทาง" สร้างสถิติมียอดวิวในยูทูบเกิน 1 ล้านวิว หลังได้เผยแพร่ออกไปได้แค่ 6 ชั่วโมง และได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
จากกระแสเพลงที่สามารถคว้ายอดวิวในยูทูบได้ถึง 100,000,000 วิว จึงได้มีการต่อยอดมาทำเป็นละครชุดในชื่อ "ทิ้งไว้กลางทาง The Series" 4 ตอนจบ ผ่านช่อง GMM25 ออกอากาศทุกวันศุกร์ เวลา 21:15 – 22:15 น. ตั้งแต่ 16 ตุลาคม – 6 พฤศจิกายน พ.ศ. 2558 ที่มาจากปลายปากกาของ "เนปาลี" หรือ วรรธนา วีรยวรรธน ผลิตโดยบริษัท จีเอ็มเอ็ม แชนแนล จำกัด (จีเอ็มเอ็ม 25) นำแสดงโดย
ช็อกโกบอล มูกาอิ
ฮิโรชิ "ช็อกโกบอล" มูกาอิ (; เกิด 15 ธันวาคม ค.ศ. 1966) เป็นนักแสดงหนังโป๊ญี่ปุ่น และเป็นอดีตนักมวยปล้ำอาชีพ
ช็อกโกบอล มูกกาอิ เกิดที่ชิบูกาวะ, จังหวัดกุมมะ, ประเทศญี่ปุ่น วันที่ 15 ธันวาคม ค.ศ. 1966 ชื่อเล่นของ มูกาอิ เกิดจากความคล้ายคลึงของถุงอัณฑะสีน้ำตาลเข้มของเขากับขนมช็อคโกบอล
ไผ่ซาง
ไผ่ซาง () เป็นไผ่ขนาดกลาง มีเหง้าใต้ดิน ลำต้นเหนือดินขึ้นเป็นกอแต่ไม่แน่นมาก โคนของลำต้นแตกกิ่ง กิ่งตรงกลางใหย่กว่ากิ่งอื่นและตั้งฉากกับลำต้น กิ่งอ่อนสีเขียวนวล กิ่งแก่สีเขียวอมเหลือง บริเวณข้อพองออกเล็กน้อย ใบห้อยลง ดอกออกเป็นกระจุกกลม แก่จะมีหนามแหลมคม ชาวขมุและชาวลัวะใช้หน่ออ่อนใส่แกงหรือจิ้มน้ำพริก ใช้ไม่ไผ่สร้างบ้านเรือน เครื่องจักสาน
ครามป่าใบต่าง
ครามป่าใบต่าง เป็นพืชในสกุลคราม พบในกัมพูชา ลาว เวียดนาม ในไทยพบทางภาคตะวันออกและตะวันออกเฉียงเหนือ กิ่งอ่อนมีขนหนาแน่น ใบประกอบแบบขนนก ดอกช่อ ดอกย่อยสีชมพู ฝักทรงกระบอก เหยียดตรง เมล็ดทรงกระบอก สีเหลือง มันวาว
ทางด่วนเหนือ–ใต้ สายเหนือ
ทางด่วนเหนือ–ใต้ สายเหนือ (, ) ซึ่งมีหมายเลขเป็น E1 เป็นส่วนหนึ่งของทางหลวงเอเชียสาย 2 เป็นทางหลวงในมาเลเซียตะวันตกที่มีการควบคุมการเข้าออก และมีการชำระค่าผ่านทาง มีระยะทาง เป็นเส้นทางในส่วนเหนือของทางด่วนเหนือ–ใต้ของประเทศมาเลเซีย เส้นทางผ่านรัฐทางตะวันตกเฉียงเหนือ ได้แก่ รัฐเกอดะฮ์ รัฐปีนัง รัฐเประก์ และรัฐเซอลาโงร์ มีจุดเริ่มต้นทางทิศเหนือที่ด่านตรวจคนเข้าเมืองบูกิตกายูฮีตัมในรัฐเกอดะฮ์ ซึ่งตั้งอยู่บนชายแดนมาเลเซีย-ไทย และสิ้นสุดที่บูกิตลันจัน ในรัฐเซอลาโงร์ ซึ่งตัดกับทางด่วนหุบเขากลังใหม่ ทางด่วนสายนี้ดำเนินการโดยพลัสเอกซ์เพรสเวย์
ทางด่วนสายนี้มีแนวเส้นทางจากเหนือไปใต้ ใกล้กับชายฝั่งทะเลทางทิศตะวันเฉียงเหนือของคาบสมุทร เชื่อมเมืองใหญ่ต่าง ๆ ได้แก่ อลอร์สตาร์ บัตเตอร์เวิร์ท ไตปิง อีโปะฮ์ และราวัง และผ่านหมู่บ้านชนบทต่าง ๆ ทางด่วนสายนี้มีเส้นทางขนานไปกับทางหลวงมาเลเซียหมายเลข 1 ที่มีอยู่แล้ว และมีการใช้เส้นทางร่วมกันกับทางด่วนสายนี้จากเมืองบูกิตกายูฮีตัมถึงเมือง Jitra
ฟรีดริช ฟรอมม์
ฟรีดริช ฟรอมม์ () เป็นพลเอกอาวุโสแห่งกองทัพบกเยอรมัน เกิดที่กรุงเบอร์ลิน เข้าร่วมสงครามโลกครั้งที่หนึ่งในยศร้อยโท ต่อมาเมื่อพรรคนาซีขึ้นสู่อำนาจ ฟรอมม์ได้รับตำแหน่งผู้บังคับบัญชากองกำลังสำรอง (Replacement Army) ในช่วงปฏิบัติการบาร์บารอสซา ฟรอมม์ซึ่งมีตำแหน่งเป็นผู้บังคับบัญชากองกำลังสำรอง ก็เป็นหนึ่งในผู้ที่มีอำนาจสูงสุดในกองทัพ เขามีส่วนรู้เห็นถึงแผนลับ 20 กรกฎาคมและปฏิบัติการวาลคือเรอ แต่เมื่อแผนการล้มเหลว ฟรอมม์ได้สั่งประหารชีวิตผู้สมคบคิดหลายคนเพื่อปิดปากไม่ให้พาดพิงมาถึงตน แต่กระนั้น วันที่ 22 กรกฎาคม ค.ศ. 1944 เขาถูกจับกุมและถูกตัดสินว่ามีความผิดฐานปฏิบัติหน้าที่ผิดพลาดร้ายแรง ฟรอมม์ถูกประหารชีวิตเมื่อวันที่ 12 มีนาคม ค.ศ. 1945
ทอม วิลคินสัน นักแสดงชาวอังกฤษ รับบทเป็นนายพลฟรอมม์ ในภาพยนตร์ "ยุทธการดับจอมอหังการ์อินทรีเหล็ก"
คริส สตีล (นักแสดง)
คริส สตีล (; 17 มีนาคม ค.ศ. 1966 — ) เป็นนักแสดงภาพยนตร์ลามกชาวอเมริกัน, นักแสดงชาย, นักเขียน, ผู้กำกับ และเป็นผู้เชี่ยวชาญการผลิตภาพยนตร์ลามกเกย์
ไอเกนเฟซ
ไอเกนเฟซ (en: Eigenface) เป็นชื่อเรียกเซตของ ไอเกนเวกเตอร์ ซึ่งใช้ในระบบการรู้จำใบหน้า ตัวกลุ่มของเวกเตอร์นี้ พัฒนาขึ้นโดย สิโรวิชย์ และ เคอร์บี้ ในปี พ.ศ. 2530 ถูกนำมาใช้แยกแยะลักษณะในหน้ามนุษย์เป็นครั้งแรกโดย แมทธิว เตริก และ อเล็กซ์ เพนท์แลนด์ รูปแบบการใช้งานทำโดยเปรียบเทียบลักษณะของภาพกับ เวกเตอร์ในเบสิคเซต
ไอเกนเฟซ เป็นชื่อที่รู้จักกันดีกว่า ไอเกนพิกเจอร์ แต่โดยพื้นฐานล้วนมาจาก วิธีการของ สิโรวิชย์ และ เคอร์บี้ ในทฤษฏีเรื่องการวิเคราะห์ส่วนประกอบ หรือที่เรียกโดยย่อว่า PCA ยกตัวอย่างเช่นหน้าที่ 1 เมื่อเปรียบเทียบกับเบสิคเซต มีความเหมือนกับ ไอเกนเฟซ 1 10เปอร์เซนต์ เหมือนกับ ไอเกนเฟซ 2 55เปอร์เซนต์ เหมือนกับ ไอเกนเฟซ 3 ติดลบ 3เปอร์เซนต์ เมื่อนำหน้าที่ 2 มาเปรียบเทียบ แล้วได้สัดส่วนของเปอร์เซนต์ในทิศทางเดียวกันนี้ ก็ถือว่า หน้าที่ 1 กับ หน้าที่ 2 นั้นเป็นหน้าเดียวกัน
อ็อม ยุน-ช็อล
อ็อม ยุน-ช็อล (; 18 พฤศจิกายน ค.ศ. 1991 —) เป็นนักยกน้ำหนักชาวเกาหลีเหนือ เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 56 กก. ชาย
ปลาริวกิว
ปลาริวกิว หรือ ปลาเรียวเซียว หรือ ปลาลู่ทู (; ) ปลาทะเลชนิดหนึ่ง จำพวกปลาหนัง ในวงศ์ปลากดทะเล (Ariidae)
มีรูปร่างคล้ายคลึงกับปลากดหรือปลาแขยงที่พบในน้ำจืด หรือปลากดทะเลชนิดอื่น ๆ แต่มีขนาดใหญ่มากกว่า มีลำตัวยาวและค่อยข้างกลม หางแบนข้างและหัวใหญ่ ด้านหลังตรงหัวเป็นกระดูกแข็ง หน้าแหลม จะงอยปากยาว ปากกว้าง ฟันมีขนาดเล็กและสั้น มีหนวดใต้คาง 2 คู่และริมฝีปากบน 1 คู่ ครีบหลังและครีบอกมีเงี่ยงเป็นหนามแหลมครีบละหนึ่งอัน ครีบไขมันเล็กอยู่ใต้โคนหาง ครีบหางเป็นแฉกลึก พื้นลำตัวสีน้ำตาลปนเทา ท้องสีขาวนวล ครีบต่าง ๆ สีเทาคล้ำ ครีบไขมันสีดำ
กินปลาและสัตว์น้ำที่อาศัยอยู่ตามบริเวณหน้าดินเป็นอาหาร จัดเป็นปลาอุก หรือปลากดทะเลที่มีขนาดใหญ่ มีความยาวเต็มที่ได้ถึง 1.2 เมตร แต่ความยาวเฉลี่ย 30–40 เซนติเมตร
พบกระจายพันธุ์ตามพื้นทะเลที่เป็นโคลน หรือโคลนเหลว บางครั้งอาจพบได้ในบริเวณปากแม่น้ำที่เป็นน้ำกร่อยหรือน้ำจืด ในน่านน้ำไทยพบทั้งอ่าวไทยและทะเลอันดามัน
เป็นปลาที่ใช้เนื้อในการบริโภคกันจนเป็นที่รู้จักดี รวมถึงแปรรูปเป็นปลาเค็มหรือปลาหวาน ไข่ของปลาริวกิวนิยมนำมาทำเป็นแกงส้มเหมือนปลากดทะเลชนิดอื่น ๆ แต่ไข่ปลาริวกิวนั้นมีความคาวมาก เมื่อจะนำมาปรุงอาหารต้องล้างน้ำหลาย ๆ ครั้ง ปลาจะมีไข่ได้ทุกฤดูกาล แต่ช่วงที่ีไข่สมบูรณ์มากที่สุด คือ ช่วงฤดูหนาวหรือช่วงปลายฝนต้นหนาว
คิม อึน-กุก
คิม อึน-กุก (; 28 ตุลาคม ค.ศ. 1988 —) เป็นนักยกน้ำหนักชาวเกาหลีเหนือ
เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในประเภท 62 กก. ชาย
คิมเป็นนักกีฬาในสังกัดเอพริล 25 สปอร์ต คลับ
เฮนนิง ฟอน เทรสคอว์
แฮร์มันน์ เฮนนิง คาร์ล โรแบร์ท ฟอน เทรสคอว์ () หรือ เฮนนิง ฟอน เทรสคอว์ (10 มกราคม ค.ศ. 1901 – 21 กรกฎาคม ค.ศ. 1944) เป็นนายทหารชาวเยอรมัน เกิดในครอบครัวทหารที่เมืองมักเดบูร์ก เขาเข้ารับราชการในกรมทหารราบที่ 9 พอทสดัม ขณะมีอายุเพียง 16 ปี และได้รับกางเขนเหล็กชั้นที่ 1 จากวีรกรรมในยุทธการที่แม่น้ำมาร์นครั้งที่สอง หลังสงครามโลกครั้งที่หนึ่ง เทรสคอว์ลาออกจากกองทัพเพื่อไปเรียนต่อด้านกฎหมายและเศรษฐศาสตร์ และแต่งงานกับบุตรสาวคนหนึ่งของครอบครัวทหาร เขากลับเข้ารับราชการทหารอีกครั้งด้วยการสนับสนุนจากเพาล์ ฟอน ฮินเดนบูร์ก และเริ่มรับรู้ถึงแผนการของอดอล์ฟ ฮิตเลอร์ที่ตั้งใจจะก่อสงครามโลกอีกครั้ง เทรสคอว์มีส่วนในการบุกครองโปแลนด์และยุทธการที่ฝรั่งเศส รวมถึงดูแลพื้นที่ริมฝั่งแม่น้ำนีเปอร์ในปฏิบัติการบาร์บารอสซา
ในช่วงแรก เทรสคอว์เป็นผู้สนับสนุนพรรคนาซี เพราะไม่พอใจในสนธิสัญญาแวร์ซาย แต่หลังจากเหตุการณ์ "คืนแห่งมีดยาว" (Night of the Long Knives) เขาก็เริ่มต่อต้านพรรคนาซีและมีส่วนในหลายแผนการลอบสังหารฮิตเลอร์ เช่น ปฏิบัติการสปาร์คและแผนลับ 20 กรกฎาคม ซึ่งหลังจากแผนลอบสังหารวันที่ 20 กรกฎาคม ล้มเหลว เทรสคอว์ก็ตัดสินใจกระทำอัตวินิบาตกรรมในวันต่อมา
เคนเนธ บรานาห์ นักแสดงชาวไอร์แลนด์เหนือ รับบทเป็นนายพลเทรสคอว์ ในภาพยนตร์ "ยุทธการดับจอมอหังการ์อินทรีเหล็ก"
สถานีบูกิส
สถานีบูกิส () เป็นสถานีเปลี่ยนเส้นทางระหว่างสายตะวันออก-ตะวันตก และสายดาวน์ทาวน์ ของการรถไฟฟ้าขนส่งมวลชนสิงคโปร์ ตั้งอยู่ใกล้กับศูนย์การค้า บูกิสพลัส, จัตุรัสซิมลิม, หมู่บ้านบูกิส, แยกบูกิส, หอสมุดแห่งชาติ และกัมปงแกลม
สถานีบูกิสของสายตะวันออก-ตะวันตก ตั้งอยู่ใกล้กับแยกบูกิส มีทางเดินเชื่อมไปยังศูนย์การค้า ตัวสถานีได้รับการออกแบบใกล้เคียงกับสถานีลาเวนเดอร์ แต่จะแตกต่างกันตรงสีไฟที่ใช้ ส่วนสถานีบูกิสของสายดาวน์ทาวน์ ตั้งอยู่บริเวณพื้นที่ที่เคยเป็นโรงแรม 7 ชั้น เปิดใช้งานครั้งแรกเมื่อ 22 ธันวาคม ค.ศ. 2013 และเป็นสถานีปลายทางฝั่งเหนือจนถึงปี ค.ศ. 2016 ซึ่งจะถูกแทนที่โดย สถานีบูกิตปันจัง
ศูนย์การค้าภายในสถานี เปิดทำการเมื่อ 7 ธันวาคม ค.ศ. 2011 โดยเลียนแบบจากสถานีโซลลึง ของรถไฟใต้ดินโซล ในโซล ประเทศเกาหลีใต้ ศูนย์การค้าแห่งนี้ดำเนินการโดยเอสเอ็มอาร์ที
ภาพวาด "ชั่วคราว" ภายในตัวสถานี วาดโดยแพ็ตทริก ชัว ให้ความรู้สึกเกี่ยวกับประสบการณ์ของผู้คนมากมายที่เข้ามาทำงานในเมือง
เทศบาลตำบลหนองไผ่ (จังหวัดเพชรบูรณ์)
หนองไผ่ เป็นเทศบาลตำบลแห่งหนึ่ง ซึ่งเป็นเมืองศูนย์กลางในอำเภอหนองไผ่ จังหวัดเพชรบูรณ์ มีประชากรในปี พ.ศ. 2560 จำนวน 7,610 คน มีพื้นที่ครอบคลุมบางส่วนของตำบลหนองไผ่
เทศบาลตำบลหนองไผ่มีทางหลวงแผ่นดินหมายเลข 21 ตัดผ่าน ลักษณะพื้นที่เป็นที่ราบ สัญลักษณ์ของเทศบาลตำบลหนองไผ่ เป็นรูปต้นไผ่และหนองน้ำล้อมรอบ ซึ่งหมายถึงเทศบาลตำบลหนองไผ่มีหนองน้ำใหญ่ตั้งอยู่ในกลางเขตเทศบาล และมีน้ำขังตลอดปี ทำให้มีความอุดมสมบูรณ์ บริเวณรอบหนองน้ำมีต้นไผ่และไม้อื่นล้อมรอบหนาแน่น ทำให้ร่มรื่นและเป็นที่พักผ่อนหย่อนใจของประชาชนในเขตเทศบาล
บริเวณหนองไผ่ในสมัยก่อนเรียกว่า "โคกหมาหิว" หรือ "ทุ่งหมาหิว" อยู่ในเขตตำบลกองทูล อำเภอวิเชียรบุรี มีลักษณะเป็นเนินหรือโคกเป็นป่าดงดิบ มีป่าไม้อุดมสมบูรณ์ เป็นป่าหนาทึบมาก มีป่าเต็ง ป่ารัง ป่าเพ็ก ป่าไผ่ และพันธุ์ไม้นานาชนิดมีสัตว์ป่าอาศัยอยู่เป็นจำนวนมาก เป็นแหล่งล่าสัตว์และหาสัตว์ป่า ไม่มีบ้านผู้คนอาศัยอยู่ คำว่า "บ้านหนองไผ่" มีที่มาจากภายในบริเวณหมู่บ้านมีหนองน้ำเดิมเป็นหนองช้างนอนในสมัยโบราณจึงเกิดเป็นแอ่งน้ำหรือหนองน้ำเล็ก ๆ มีต้นไผ่ขึ้นล้อมรอบ ต่อมามีการขุดขยายให้ใหญ่และกว้างขึ้นเรื่อย ๆ เพื่อใช้อุปโภคและบริโภคชาวบ้านมักเรียกว่า สระกลาง โดยบริเวณที่เป็นหนองน้ำนั้นเดิมเป็นที่ของตาทอง สีทาสังข์ ซึ่งปัจจุบันเทศบาลตำบลหนองไผ่ได้ปรับปรุงเป็นสวนสาธารณะ มีชื่อว่า สระหลวง
เทศบาลตำบลหนองไผ่เดิมเป็นสุขาภิบาลหนองไผ่ จัดตั้งตามประกาศกระทรวงมหาดไทย ประกาศในราชกิจจานุเบกษา เล่ม 81 ตอนที่ 107 ง. ลงวันที่ 3 พฤศจิกายน พ.ศ. 2507 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ปี พ.ศ. 2532 ผู้ใหญ่บ้านและชาวบ้านได้รวมตัวกันขอแยกหมู่บ้านออกจากตำบลกองทูล กรมการปกครอง กระทรวงมหาดไทย จึงได้อนุมัติและตั้งตำบลใหม่เป็นตำบลหนองไผ่ ประกอบด้วย 10 หมู่บ้าน ได้แก่ หมู่ 1 บ้านหนองไผ่ใต้, หมู่ 2 บ้านพงษ์เพชร, หมู่ 3 บ้านสะพานกลางดง, หมู่ 4 บ้านหนองไผ่, หมู่ 5 บ้านประดู่, หมู่ 6 บ้านเนินมะกอก, หมู่ 7 บ้านหนองไผ่เหนือ, หมู่ 8 บ้านคลองศรีเทพ, หมู่ 9 บ้านคลองยาง และหมู่ 10 บ้านลำพาด มีนายสมพร ไม้สูง เป็นกำนันคนแรกหนองไผ่
คิม มย็อง-ฮย็อก
คิม มย็อง-ฮย็อก (; 3 พฤศจิกายน ค.ศ. 1990 —) เป็นนักยกน้ำหนักชาวเกาหลีเหนือ เขาได้เข้าร่วมการแข่งขันโอลิมปิกฤดูร้อน 2012
คิม ควัง-ซ็อง
คิม ควัง-ซ็อง (; 19 กุมภาพันธ์ ค.ศ. 1992 —) เป็นนักยกน้ำหนักชาวเกาหลีเหนือ เขาได้รับเหรียญเงินจากการแข่งขันชิงแชมป์โลก 2013
อากาศ (แก้ความกำกวม)
อากาศ อาจหมายถึง
ตรีรัก รักการดี
ตรีรัก รักการดี (26 ธันวาคม พ.ศ. 2509 - ; ชื่อเล่น: บุ๋ม) เป็นนักร้องและนักแสดงชาวไทย มีชื่อเสียงจากการแสดงละครโทรทัศน์เรื่อง "แม่นาคพระโขนง" ทางช่อง 3 และออกอัลบั้มภายใต้สังกัดคีตา เรคคอร์ดส ในชุด "Moddy ตรีรัก"
ตรีรัก รักการดี (ชื่อเล่น: บุ๋ม) เกิดเมื่อวันที่ 26 ธันวาคม พ.ศ. 2509 เข้าสู่วงการบันเทิงได้โดยการเป็นดาวคณะนิเทศศาสตร์ มหาวิทยาลัยกรุงเทพ จึงได้เป็นนางเอกละครโทรทัศน์เรื่องแม่นาคพระโขนง ทางช่อง 3 เมื่อปี พ.ศ. 2532 ด้วยการรับทแม่นาคคู่กับ เอกพันธ์ บันลือฤทธิ์
จนกระทั่งในปี พ.ศ. 2537 ได้ออกอัลบั้มเพลงกับคีตา เรคคอร์ดส ในอัลบั้ม "Moody ตรีรัก" มีเพลงที่ได้รับการโปรโมตคือ ""มีแฟนหรือยังจ๊ะ"" ด้วยความฮือฮากับการสวมเสื้อเอวลอยโชว์สะดือคู่กับกางเกงขาสั้นความยาวแค่หนึ่งคืบ จึงทำให้ติดภาพเซ็กซี่มาตั้งแต่นั้น
จนกระทั่งอายุได้ 32 ปี จึงได้ออกจากวงการบันเทิง ได้เดินทางไปศึกษาและใช้ชีวิตต่อที่สหรัฐอเมริกา ได้ประกาศนียบัตรวิชาชีพตัดขนสุนัขและแมว จนทำเป็นอาชีพได้นานถึง 15 ปี
ฟิชเชอร์เฟซ
ฟิชเชอร์เฟซ (en: Fisherfaces) เป็นวิธีวิเคราะห์ภาพเชิงเส้น คิดค้นโดยนักสถิติวิทยา เซอร์ อาร์. เอ. ฟิชเชอร์ ผู้ซึ่งประสบความสำเร็จในการใช้วิธีดังกล่าวแยกแยะภาพของดอกไม้ เพื่อจัดชั้นหมวดหมู่ ในปี พ.ศ. 2479 ในหนังสือที่มีชื่อว่า การใช้วิธีวัดหลายวิธีในปัญหาการแยกหมวดหมู่ ปัจจุบันวิธีวิเคราะห์นี้ ถูกนำมาใช้ใน ระบบการรู้จำใบหน้า
ถ้าให้ formula_1 เป็นเวกเตอร์แบบสุ่ม โดยมีตัวอย่างทั้งสิ้น formula_2 แบบ
formula_3
formula_4
เมตริกซ์การกระจาย formula_5 และ formula_6 คำนวณได้ดังนี้
formula_7
formula_8
ตัวอย่างนี้แสดงให้เห็นการคำนวณ formula_5 และ formula_6 แบบมีตัวอย่าง 3 แบบ formula_11 แสดงค่ารวม mean ของเซต formula_12 ซึ่งค่ารวมของ formula_11 มีค่าดังนี้
formula_14
และ formula_15 คือ mean ของตัวแบบ formula_16:
formula_17
ฟิชเชอร์ อัลกอริธึม แสดงให้เห็นในตัวแปร formula_18
formula_19
formula_20
formula_21
ซึ่งสามารถเขียนใหม่ได้เป็น
formula_22
formula_23
formula_24
สีกลุ่มชนอิหร่าน
สีกลุ่มชนอิหร่าน () เป็นสีที่ใช้ในธงของประเทศหรือดินแดนที่มีกลุ่มชนอิหร่านอาศัยอยู่ ประกอบด้วยสีเขียว ขาว และแดง โดยธงของราชวงศ์กอญัรเป็นธงชนิดแรกที่ใช้สีกลุ่มชนอิหร่าน
ยูฟ่าซูเปอร์คัพ 2015
ยูฟ่าซูเปอร์คัพ 2015 จะเป็นการแข่งขัน ยูฟ่าซูเปอร์คัพ ครั้งที่ 40 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับผู้ชนะจาก ยูฟ่ายูโรปาลีก การแข่งขันเป็นการพบกันของสองทีมจากสเปน บาร์เซโลนา และ เซบียา ผู้ชนะของ ยูฟ่าแชมเปียนส์ลีก ฤดูกาล 2014–15 และ ยูฟ่ายูโรปาลีก ฤดูกาล 2014–15 ตามลำดับ โดยจะลงเล่นกันที่สนาม บอริส ไพแชดซ์ ดีนาโม อาเรนา ใน ทบิลิซี จอร์เจีย เมื่อวันที่ 11 สิงหาคม ค.ศ. 2015. นี่ถือเป็นครั้งแรกในประวัติศาสตร์ของการแข่งขันซูเปอร์คัพนัดหนึ่งเป็นการแข่งขันของครั้งก่อนหน้านี้ ทั้งสองทีมในคำถามก่อนที่จะพบกันใน ยูฟ่าซูเปอร์คัพ 2006 ที่ สตาดลูยเดอ ใน ประเทศโมนาโก เมื่อ เซบียา ชนะ 3–0
สนามกีฬามิเคห์อิล เมสคี ได้มีการประกาศสนามที่ใช้แข่งขันซูเปอร์คัพในการประชุมคณะกรรมการบริหารยูฟ่าเมื่อวันที่ 5 มีนาคม ค.ศ. 2014 แต่สนามที่ได้รับเปลี่ยนไปใช้สนาม บอริส ไพแชดซ์ ดีนาโม อาเรนา นี่จะเป็นครั้งแรกในการรับหน้าที่เป็นเจ้าภาพยูฟ่าซูเปอร์คัพในประเทศจอร์เจีย สนามโบริส ไปชาดเซ อาเรนาถูกสร้างขึ้นในปี ค.ศ. 1976 และได้รับการบูรณะในปี ค.ศ. 2011 สนามแห่งนี้คือสนามทีมเหย้าของ ฟุตบอลทีมชาติจอร์เจีย และ ดีนาโม ทบีลีซี
เอดัวร์ดู การ์วัลยู
เอดัวร์ดู ดุช ไรช์ การ์วัลยู (; ) หรือรู้จักกันในชื่อว่า เอดัวร์ดู เกิดเมื่อวันที่ 19 กันยายน ค.ศ. 1982 เป็นนักฟุตบอลชาวโปรตุเกส ปัจจุบันเล่นให้กับเชลซีและทีมชาติโปรตุเกส ในตำแหน่งผู้รักษาประตู
เมอร์ริล โมเสส
เมอร์ริล เอ็ม. โมเสส (; 5 เมษายน ค.ศ. 1989 —) เป็นนักกีฬาโปโลน้ำชาวอเมริกัน
โมเสสเล่นในตำแหน่งผู้รักษาประตูให้กับทีมชาติสหรัฐอเมริกาในการแข่งขันโอลิมปิกฤดูร้อน 2008 ส่วนในรอบชิงชนะเลิศทีมชาติสหรัฐอเมริกา แพ้ทีมชาติฮังการี จึงทำให้ทีมชาติของเขาได้รับเหรียญเงิน
เมื่อเดือนธันวาคม ค.ศ. 2010 โมเสสถูกขโมยเหรียญเงินที่บ้านพ่อแม่ของเขา รวมทั้งแหวนและนาฬิกาที่เขาได้รับจากคณะกรรมการโอลิมปิกสหรัฐอเมริกา
จรัมพร โชติกเสถียร
จรัมพร โชติกเสถียร กรรมการในคณะกรรมการจัดทำยุทธศาสตร์ชาติด้านความมั่นคง กรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ อดีตกรรมการผู้อำนวยการใหญ่ บริษัท การบินไทย จำกัด (มหาชน) เป็นผู้ร่วมทำแผนฟื้นฟู ระยะกลางและระยะยาว ทำให้การบินไทยกลับมามีกำไรอีกครั้งในปี พ.ศ. 2558 คุณจรัมพรเคยทำงานด้านไอทีและสายการเงินมาก่อน โดยก่อนหน้านี้ได้นั่งตำแหน่งผู้จัดการตลาดหลักทรัพย์แห่งประเทศไทย อีกด้วย
คุณจรัมพร จบการศึกษาวิทยาศาสตร์บัณฑิตสาขา วิศวกรรมไฟฟ้าและวิทยาการคอมพิวเตอร์จากสถาบันเทคโนโลยีแมสซาชูเซตส์ และ บริหารธุรกิจมหาบัณฑิต จาก มหาวิทยาลัยฮาร์วาร์ด, สหรัฐอเมริกา7. กรรมการธนาคารกรุงเทพ จากเว็บไซต์ Bangkokbiznews.com 13/6/60
มัตเตโอ ดาร์มีอัน
มัตเตโอ ดาร์มีอัน () เกิดเมื่อวันที่ 2 ธันวาคม ค.ศ. 1989 เป็นนักฟุตบอลชาวอิตาลี ปัจจุบันเล่นให้กับแมนเชสเตอร์ยูไนเต็ดและฟุตบอลทีมชาติอิตาลี ในตำแหน่งฟุลแบ็ก เขาเริ่มอาชีพของเขาที่มิลานขณะมีอายุ 17 ปี ในปี ค.ศ. 2009 เขาได้เข้าร่วมทีมปาโดวาซึ่งเขาช่วยให้ทีมรอดจากการตกอันดับจากเซเรียเบในฤดูกาลนั้น หลังจากนั้นเขาก็กลับไปที่เซเรียอากับทีมปาแลร์โม และหนึ่งปีต่อมาเขาได้ย้ายไปเล่นให้โตรีโน และได้ย้ายไปแมนเชสเตอร์ยูไนเต็ดในเดือนกรกฎาคม ค.ศ. 2015
ด้านทีมชาติ ดาร์มีอันเปิดตัวกับทีมชาติอิตาลีในเดือนพฤษภาคม ค.ศ. 2014 และเป็นตัวจริงของทีมชาติอิตาลีตั้งแต่นั้นเป็นต้นมา
อึ่งน้อย
อึ่งน้อยในภาษาจีนแต้จิ๋วหรือหวงเหลียนในภาษาจีนกลาง อยู่ในวงศ์ Ranunculaceae เป็นพืชท้องถิ่นในจีน เปลือกสีน้ำตาล เนื้อในสีเหลืองทอง ตรงกลางมีลายแดงอมน้ำตาล ในเหง้ามีสารจำพวก isoquinoline อัลคาลอยด์ และ berberineในตำรายาจีนใช้ทำยาขับพิษ ขับร้อน ใช้ย้อมสีผ้าฝ้ายและเส้นใยได้
อึ่งงิ้ม
อึ่งงิ้มในภาษาจีนแต้จิ๋วหรือหวงจินในภาษาจีนกลาง อยู่ในวงศ์ Lamiaceae พืชชนิดนี้เป็นพืชปลูกในไซบีเรีย มองโกเลีย ภาคตะวันออกไกลของรัสเซีย จีน และเกาหลี รากแห้งเป็นสีเหลืองอมน้ำตาล ตรงกลางมีเส้นสีแดงอมน้ำตาล ตำรายาจีนใช้รากทำยาขับพิษ ขับร้อน สารสำคัญในรากได้แก่ baicalein, baicalin, wogonin, norwogonin, oroxylin Aและ β-sitosterol
อีธาน คาร์เตอร์ที่ 3
ไมเคิล ฮันเตอร์ ฮัตเตอร์ (Michael Hunter Hutter; เกิด 18 มีนาคม ค.ศ. 1983) เป็นนักมวยปล้ำชาวอเมริกันที่เคยอยู่กับWWEในนาม เดร์ริก เบทแมน (Derrick Bateman) โดยเป็นนักมวยปล้ำฝึกหัดในFCW ก่อนเปิดตัวกับNXTในช่วงยังคงเป็นค่ายพัฒนาผู้ฝึกซึ่งมีแดเนียล ไบรอันเป็นอาจารย์ แต่พอเวลาผ่านไปเจ้าตัวก็ยังคงวนเวียนกับสถานะ Jobber และสตาร์ระดับกลางจนหมดสัญญากับ WWE ในช่วงปี 2013
เขาเซ็นสัญญากับ Impact Wrestling หรือ TNA วันที่ 29 สิงหาคม 2013 ได้รับการสถาปนาและชุบตัวโดย Dixie Carter และเปิดตัวในนามของ Ethan Carter รุ่นที่ 3 ซึ่งเป็นหลานชาย(ในบท)ของ Dixie ในฐานะอธรรมที่แสบสุดเขาเอาชนะพวกนักมวยปล้ำโนเนมจนไปถึงตำนานของ WCW อย่างสติง และได้ไปมีปัญหากับ Willow ชั่วระยะหนึ่ง ไม่นานเมื่อวันที่ 29 พฤษภาคม หลังจากที่คาร์เตอร์สามารถเอาชนะมิสเตอร์แอนเดอร์สันไปได้ทำให้เขาได้กลายเป็นผู้ท้าชิงอันดับหนึ่งในศึก Slammiversary XIII แต่ไปแพ้ให้กับเคิร์ต แองเกิล ในเดือนกรกฎาคม เขาสามารถคว้าแชมป์ TNA World Heavyweight Championship เป็นสมัยแรกได้ จากนั้นก็พัฒนาฝีมือการปล้ำโดยเฉพาะทักษะการพูดที่ทำให้เขากลายเป็นสตาร์ที่หลายสมาคมต่างก็ต้องการตัวขึ้นมา ก่อนจะออกจาก Impact ในปี 2018 และเซ็นสัญญากับ NXT อีกครั้งในนาม อีซีทรี (EC3)
เมื่อวันที่ 27 มกราคม 2018 EC3 ได้กลับมาอีกครั้งโดยเป็นคนดูที่นั่งอยู่ในกลุ่มผู้ชมในศึก NXT TakeOver: Philadelphia EC3 ได้เปิดตัวอย่างเป็นทางการใน NXT เมื่อวันที่ 28 มีนาคม เขาได้ออกมาขัดจังหวะวิลเลียม รีกัลผู้จัดการทั่วไปของ NXT และได้ขอเข้าร่วมไต่บันได 6 คนในศึก NXT TakeOver: New Orleans เพื่อหาแชมป์ NXT North American Championship คนแรก ซึ่งมี Killian Dain, Adam Cole, Ricochet, Lars Sullivan และVelveteen Dream เข้าร่วมด้วย แต่ก็ไม่ได้เป็นผู้ชนะ ใน Raw วันที่ 17 ธันวาคม 2018 ได้มีการประกาศว่า EC3 จะได้ขึ้นค่ายหลักของ WWE